15. septembris

15. septembris ir gada 258. diena (259. garajā gadā) pēc Gregora kalendāra. Līdz gada beigām ir atlikušas 107 dienas.

Vārda dienas 
Gunvaldis, Gunvaris, Sandra, Sondra

Notikumi 
 1590. gads — par Romas pāvestu kļuva Urbāns VII.
 1797. gads — noslēgts Lielā Koka līgums starp Savienotajām Valstīm un senekiem — cilts atteicās no gandrīz visām savām zemēm Ņujorkas štatā.
 1821. gads — Gvatemala, Hondurasa, Kostarika, Nikaragva, Salvadora deklarēja neatkarību no Spānijas.
 1832. gads — Ārmtronga fortā Ilinoisā noslēgts līgums starp Savienotajām Valstīm un vinebagiem — indiāņi piekāpās zemes jautājumā un pārcēlās uz rietumiem no Misisipi.
 1912. gads — pieņemts pašreizējais Salvadoras ģerbonis.
 1916. gads — Pirmais pasaules karš: pirmoreiz izmantoti tanki kaujā pie Sommas.
 1922. gads — dibināta Baltkrievijas Nacionālā bibliotēka.
 1946. gads — izveidota Bulgārijas Tautas Republika.
 1950. gads — Korejas karš: ASV izsēdināja desantu Inčhonā (pie Seulas).
 1952. gads — ANO aicināja Eritreju apvienoties ar Etiopiju.
 1959. gads — Ņikita Hruščovs kā pirmais PSRS vadītājs apmeklēja ASV.
 1986. gads — Dzintaru koncertzālē Jūrmalā sākās ASV—PSRS sabiedrības pārstāvju Čatokvas konference, kurā Džeks Metloks latviešu valodā nolasīja paziņojumu par to, ka ASV joprojām neatzīst Latvijas inkorporāciju Padomju Savienībā.
 2004. gads — Nacionālās hokeja līgas komisārs Gērijs Betmens paziņoja par lokauta sākšanu.
 2020. gads — Bahreina un Apvienotie Arābu Emirāti ar Izraēlu Donalda Trampa klātbūtnē parakstīja vienošanos par attiecību normalizāciju un diplomātisko saišu atjaunošanu.

Dzimuši 
 1254. gads — Marko Polo (Marco Polo), Venēcijas ceļotājs (miris 1324. vai 1325. gadā)
 1789. gads — Džeimss Fenimors Kūpers (James Fenimore Cooper), ASV rakstnieks (miris 1851. gadā)
 1857. gads — Viljams Tāfts (William Taft), ASV 27. prezidents (miris 1930. gadā)
 1890. gads — Agata Kristi (Agatha Christie), rakstniece (mirusi 1976. gadā)
 1904. gads — Umberto II (Umberto II), Itālijas karalis (miris 1983. gadā)
 1927. gads — Liliāna Ronketi (Liliana Ronchetti), itāliešu basketboliste (mirusi 1974. gadā)
 1929. gads — Marijs Gells-Manns (Murray Gell-Mann), ASV fiziķis (miris 2019. gadā)
 1941. gads — Miroslavs Hermaševskis (Mirosław Hermaszewski), Polijas kosmonauts
 1946. gads:
 Tomijs Lī Džonss (Tommy Lee Jones), ASV aktieris
 Olivers Stouns (Oliver Stone), ASV kinorežisors, scenārists un producents
 1951. gads — Johans Nēskenss (Johan Neeskens), Nīderlandes futbolists un treneris
 1958. gads — Inese Zandere, latviešu dzejniece un rakstniece
 1978. gads — Eidirs Gidjonsens (Eiður Guðjohnsen), Islandes futbolists
 1980. gads — Faizs bin Halīds (Faiz bin Khaleed), Malaizijas zobārsts, kosmonauta dublieris
 1984. gads — princis Harijs (Prince Harry), britu augstmanis

Miruši 
 1907. gads — Fricis Brīvzemnieks, latviešu dzejnieks, tulkotājs un folklorists (dzimis 1846. gadā)
 1921. gads — Romāns fon Ungerns-Šternbergs (Роман фон Унгерн-Штернберг), virsnieks un mistiķis (dzimis 1885. gadā)
 1944. gads — Valters Midelbergs (Walter Middelberg), nīderlandiešu airētājs un olimpiskās bronzas medaļas ieguvējs (dzimis 1875. gadā)
 1945. gads — Antons Vēberns (Anton Webern), austriešu komponists (dzimis 1883. gadā)
 1953. gads — Erihs Mendelsons (Erich Mendelsohn), vācu arhitekts (dzimis 1887. gadā)
 1975. gads — Pāvels Suhojs (Павел Сухой), padomju aviokonstruktors (dzimis 1895. gadā)
 1995. gads — Gunnars Nordāls (Gunnar Nordahl), zviedru futbolists (dzimis 1921. gadā)
 2007. gads — Kolins Makrejs (Colin McRae), Apvienotās Karalistes autosportists (dzimis 1968. gadā)
 2008. gads — Riks Raits (Richard Wright), britu mūziķis (dzimis 1943. gadā)
 2011. gads — Romualds Ancāns, latviešu aktieris (dzimis 1944. gadā)
 2017. gads — Harijs Dīns Stentons (Harry Dean Stanton), ASV aktieris, mūziķis un dziedātājs (dzimis 1926. gadā)
 2021. gads — Jānis Kukainis, ASV latviešu inženieris un sabiedriskais darbinieks (dzimis 1943. gadā)

Svētku un piemiņas dienas 
 Starptautiskā demokrātijas diena

Septembris